
Π ΕΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναπλήρωση Αρχηγού Γενικού Επιτελείου Αεροπορίας . 1 

Καθορισμός αμοιβής των ιδιωτών - χειριστών συνεργατών που θα 
χρησιμοποιηθούν σε νυχτερινή βάρδια για την εισαγωγή των 
στοιχείων των δελτίων της Απογραφής Πληθυσμού Κατοικιών 

σε μαγνητικά μέσα. 2 

Συμπλήρωση των 134583/9399/10.12.1984 και 134585/ 

9396/13.12.1987 κοινών αποφάσεων . 3 

Έγκριση κυκλοφορίας του προϊόντος ΒΕΕΟΙδΟυΐΤ — Μπισκότα 

για βρέφη . 4 

Συγκρότηση της Ε' Ειδικής Επιτροπής Αξιολόγησης του Υπουρ¬ 
γείου Οικονομικών (Γ.Χ.Κ.)'.. 5 

Παροχή της εγγύησης του Δημοσίου προς την ΕΤΒΑ για τη χορή¬ 
γηση δανείου ποσού ϋΕΜ 17.252,000 στο Ταμείο Εθνικού 

Στόλου. 6 

Αύξηση ανωτάτου ορίου έκδοσης εγγυητικών επιστολών από την 

Τράπεζα Πειραιώς .. 7 

Συμπλήρωση απόφασης περί εφημεριών γιατρών ΕΣΥ . . ;. 8 

Σύσταση θέσεων για την πρόσληψη Ιδιωτικών Εκπαιδευτικών με 
σχέση εργασίας ιδιωτικού δικαίου αορίστου χρόνου (άρθρο 62 

. του Ν. 1566/85) .. 9 

Τροποποίηση της απόφασης Ε5/3141/88 .10 

Χορήγηση άδειας ίδρυσης και λειτουργίας παρ/τος του Ωδείου 

«Ρωμανός ο Μελωδός».11 

Χορήγηση άδειας ίδρυσης και λειτουργίας Μουσικής Σχολής στην 
Ομόρρυθμη Εμπορική Εταιρεία με την επωνυμία «Μουσική 

Σχολή Αρκαλοχωρίου Χ.Μ. και ΣΙΑ Ο.Ε.».12 

Τροποποίηση συμπλήρωση του Κανονισμού Εσωτερικής Υπηρεσίας 
των Ανωτέρων Δημοσίων Σχολών Εμπορικού Ναυτικού (ΚΕΥ/ 

ΑΔΣΕΝ).13 

Κατάργηση του Νομικού Προσώπου του Δήμου Σερρών με την επω¬ 
νυμία «Πνευματικό και Πολιτιστικό Κέντρο του Δήμου Σερρών» 14 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 396851/8.10.1992 υπουργική από¬ 
φαση «Εγγραφή ποικιλιών στον Εθνικό Κατάλογο ποικιλιών και 
υποκειμένων φυτικών ειδών καρποφόρων δένδρων, θάμνων και 
λοιπών μικρών καρποφόρων».15 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ, Φ. 411,6/ΑΑ 510236 (1) 

Αναπλήρωση Αρχηγού Γενικού Επιτελείου Αεροπορίας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α) Την "διάταξη του τρίτου εδαφίου της παρ. 6 του άρθρου 15 του Ν. 


660/1977 «Περί Υπουργείου Εθνικής Αμύνης και των Οργάνων της 
Ανωτάτης Διοικήσεως και Ελέγχου των Ενόπλων Δυνάμεων», όπως 
ισχύει σήμερα. 

β) Την διάταξη του άρθρου 5 του Κανονισμού Οργάνωσης και Λει¬ 
τουργίας Γενικού Επιτελείου Αεροπορίας, αποφασίζουμε: 

Ορίζουμε ως αναπληρωτή του Αρχηγού Γενικού Επιτελείου Αεροπο¬ 
ρίας Αντιπτεράρχου Ιπταμένου Αθανασίου Σταθιά (4940), τον αμέσως 
νεώτερό του αξιωματικό, Αντιπτέραρχο Ιπτάμενο Κωνσταντίνο Χίου 
(5209), ο οποίος θα ασκεί όλες τις προβλεπόμενες αρμοδιότητες Αρχη¬ 
γού Γ ενικού Επιτελείου Αεροπορίας και θα συμμετάσχει ως Πρόεδρος ή 
μέλος στα Συλλογικά Όργανα του Υπουργείου Εθνικής Αμύνης και των 
Νομικών Προσώπων που εποπτεύονται από αυτό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Δεκεμβρίου 1992 

Ο ΥΠΟΥΡΓΟΣ 

ΙΩΑΝΝΗΣ ΒΑΡΒΙΤΣΙΩΤΗΣ 


Αριθ. 22955/ΔΔ 7535 (2) 

Καθορισμός αμοιβής των ιδιωτών - χειριστών συνεργατών που θα χρη¬ 
σιμοποιηθούν σε νυχτερινή βάρδια για την εισαγωγή των στοιχείων 
των δελτίων της Απογραφής Πληθυσμού Κατοικιών σε μαγνητικά 
μέσα. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν.Δ. 3627/56 «περί Οργανώσεως της ΕΣΥΕ», του Π.Δ. 
224/86 «Σύσταση Γενικής Γραμματείας ΕΣΥΕ» και του Π.Δ. 532/91 
.«περί Οργανισμού της ΕΣΥΕ». 

β) Του άρθρου 35 (παρ. 5 και 6) του Ν. 992/79 «περί Οργανώσεως 
των Διοικητικών Υπηρεσιών δια την εφαρμογήν της συνθήκης προσχω- 
ρήσεως της Ελλάδος εις τας Ευρωπαϊκάς Κοινότητας και ρυθμίσεως 
συναφών θεσμικών και Οργανωτικών θεμάτων». 

γ) Του Ν. 1558/85 «Κυβέρνηση και Κυβερνητικά Όργανα». 

2. Την 4706/Β 562/28.2.92 απόφαση του Υφυπουργού Εθνικής 
Οικονομίας με θέμα «Έγκριση συνέχισης επεξεργασίας των δελτίων 
Απογραφής Πληθυσμού - Κατοικιών και Γεωργίας - Κτηνοτροφίας 
έτους 1991, κατά το έτος 1992». 

3. Την 22876/7412/92 απόφαση του Γενικού Γραμματέα ΕΣΥΕ 
με θέμα «Έγκριση χρησιμοποίησης ιδιωτών - χειριστών συνεργατών 
για την εισαγωγή των στοιχείων της απογραφής Πληθυσμού - Κατοι¬ 
κιών σε μαγνητικά μέσα». 

4. Την Υ. 1687/17.2.92 (ΦΕΚ 104/17.2.92 τ. Β") απόφαση με 
θέμα καθορισμός αρμοδιοτήτων των Υφυπουργών ΥΠΕΘΟ. 

5. Την υπό έκδοση απόφαση του Υφυπουργού Εθνικής Οικονομίας 
για τη συνέχιση της επεξεργασίας των δελτίων Απογραφής Πληθυσμού 
- Κατοικιών και Γεωργίας - Κτηνοτροφίας έτους 1991, κατά το έτος 
1993. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


6. Τη σχετική εισήγηση των Δ/νσεων Απογραφών και Πληροφορι¬ 
κής. 

7. Την αριθ. ϊ.1847/1078399/1182/0001/7.8.92 κοινή από¬ 
φαση τοο Πρωθυπουργού και του Υπουργού Οικονομικών για τη μετα¬ 
βίβαση αρμοδιοτήτων, αποφασίζουμε: 

1. Καθορίζουμε την αμοιβή των ιδιωτών - χειριστών - συνεργατών 
που θα χρησιμοποιηθούν για την εισαγωγή των στοιχείων των δελτίων 
της Απογραφής Πληθυσμού - Κατοικιών έτους 1992 σε 3η φυλακή ερ¬ 
γασίας (νυχτερινή βάρδια από 23.00 - 06.00), κατά το σε χρονικό διά¬ 
στημα από 1ης Δεκεμβρίου 1992 μέχρι 30 Ιουνίου 1993, 0,21 (μηδέν 
κόμα είκοσι ένα) δρχ. ανά δακτυλισμό και μέχρι 250.000 (διακόσιες 
πενήντα χιλ. δρχ. το μήνα κατ’ ανώτατο όριο). 

2. Για την αμοιβή των παραπάνω θα καταρτίζονται καταστάσεις στις 
οποίες θα αναφέρονται εκτός από το ονοματεπώνυμο του δικαιούχου, ο 
αριθμός των δακτυλισμών και το ποσό της αμοιβής που δικαιούται. 

Οι καταστάσεις αυτές θα ελέγχονται, θα βεβαιώνονται και θα υπο¬ 
γράφονται από τον Προϊστάμενο της Δ/νσης Πληροφορικής. 

3. Από τις διατάξεις αυτής της απόφασης προκαλείται δαπάνη σε βά¬ 
ρος του κρατικού προϋπολογισμού της Γ.Γ. ΕΣΥΕ (Ειδ. φορέα 13-150 
και στον ΚΑΕ 5332), ύψους 25.000.000 δρχ. για το τρέχον οικονο¬ 
μικό έτος 1992 και ύψους 150.000.000 δρχ., για το επόμενο οικονο¬ 
μικό έτος 1993. 

Η ανωτέρω δαπάνη θα καλυφθεί από το Ελληνικό Σχέδιο Δράσεως 
για την ανάπτυξη των Περιφερειακών Στατιστικών που χρηματοδοτεί¬ 
ται κατά 75% από την ΕΟΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Δεκεμβρίου 1992 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Κ. ΔΟΥΣΗΣ Κ. ΓΙΑΤΡΑΚΟΣ 

-♦- 

Αριθ. 2051461/3913/0022 · (3) 

Συμπλήρωση των 134583/9399/10.12.1984 και 134585/9396/ 
13.12.1987 κοινών αποφάσεων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 572/1970. 

2. Την κοινή απόφαση των Υπουργών Προεδρίας Κυβερνήσεως και 
Κοινωνικών Υπηρεσιών Φ. 104/Γ2γ/4446/24.6.1982, όπως τροπο¬ 
ποιήθηκε και συμπληρώθηκε μεταγενέστερα. 

3. Τις αποφάσεις μας 134583/9399/10.12.1984 και 134585/ 
9396/13.12.1984. 

4. Την αριθ. Υ. 1847/1078399/1182/0001/7.8.1992 (ΦΕΚ 
525/Β'/1992) απόφαση του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών». 

5. Το αριθ. 2014542/906/0022/7.4.1992 έγγραφο του Υπουρ¬ 
γείου Οικονομικών - Γενικό Λογιστήριο του Κράτους. 

6. Τις διατάξεις του άρθρου 27 του Ν. 2081/1992. 

7. Την αριθ. 1/23.9.1992 εγκύκλιο της Γραμματείας του Υπουργι¬ 
κού Συμβουλίου, αποφασίζουμε: 

1. Συμπληρώνουμε τις ανωτέρω (3) αποφάσεις μας και εγκρίνουμε 
όπως στους Προέδρους των Διοικητικών Συμβουλίων του Ιδρύματος 
Βρεφονηπιακών Σταθμών Αθηνών και του Εθνικού Οργανισμού Πρό¬ 
νοιας στους οποίους έχουν ανατεθεί και καθήκοντα Προϊσταμένου των 
Υπηρεσιών αυτών συνεχίζουν να καταβάλλονται πέραν της μηνιαίας 
αποζημίωσής τους και τα αναλογούντα ποσά λόγω συνυπολογισμού της 
ΑΤΑ. 

Τα μέχρι την έκδοση της παρούσας εισπραχθέντα ποσά από τους 
ανωτέρω Προέδρους λόγω χορήγησης ΑΤΑ δεν αναζητούνται. 

2. Από την απόφαση αυτή προκαλείται δαπάνη σε βάρος των προϋ¬ 
πολογισμών του ιδρύματος Βρεφονηπιακών Σταθμών και του Εθνικού 
Οργανισμού Πρόνοιας ύψους 1.479.268 και 1.978.752 δρχ. αντί¬ 
στοιχα για το τρέχον οικονομικό έτος και για κάθε επόμενο οικονομικό 
έτος. 

Για την δαπάνη οικονομικού έτους 1992 έχει εγγραφεί πίστωση 
στους προϋπολογισμούς των Ιδρυμάτων. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Σεπτεμβρίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΚΩΝ/ΝΟΣ ΓΙΑΤΡΑΚΟΣ ΓΕΩΡΓΙΟΣ ΣΟΥΡΛΑΣ 

-♦- 

Αριθ. 2048/90 (4) 

Έγκριση κυκλοφορίας του προϊόντος ΒΕΕΟΙδΟΙΠΤ — Μπισκότα για 

βρέφη. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α. Τό έγγραφο του Γενικού Χημείου του Κράτους αριθ. 3014846/ 
1750/6.9.90 που αφορά αίτηση του ενδιαφερομένου. 

β. Το εδάφιο δ της παρ. 8 του άρθρου 6 του Νόμου 4328/1929 περί 
συστάσεως του Γενικού Χημείου του Κράτους, όπως τροποποιήθηκε και 
συμπληρώθηκε με τον Α.Ν. 754/1937 (άρθ. 3 παρ. 2 και 3) (ΦΕΚ 
247/Α'/1937). 

γ. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου (ΦΕΚ 391/Α'/31.10.1929). 

δ. Το Νόμο 115/1975 «περί τροποποιήσεως διατάξεων τινων του 
Ν. 4328/1929 (ΦΕΚ 172/Α'/20.8.1975). 

ε. Την απόφαση των Υπουργών Προεδρίας και Οικονομικών για πε¬ 
ριορισμό των Συλλογικών Οργάνων του Υπουργείου Οικονομικών αρ. 
1078204/927/0006Α (ΦΕΚ 517/Β’/7.8.92). 

στ. Την υπ’ αριθ. Υ. 1847/1078399/1182/7.8.92 κοινή από¬ 
φαση του Πρωθυπουργού και του Υπουργού Οικονομικών περί καθορι¬ 
σμού αρμοδιοτήτων (ΦΕΚ 525/Β'/1992). 

ζ. Τη γνωμάτευση του ΕΟΦ Δ-9/92, αποφασίζουμε: 

Εγκρίνουμε την απόφαση αριθ. 2048/90 του, Ανωτάτου Χημικού 
Συμβουλίου, η οποία λήφθηκε κατά τη συνεδρίαση της 19.3.91 και η 
οποία έχει ως (ακολούθως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την κυκλοφορία του προϊόντος ΒΕΕϋΙδΟΙΙΙΤ της (αντι¬ 
προσώπου εταιρείας Δ. Τσακμάκης και Υιός ΕΠΕ με σύνθεση: Αλεύρι 
σίτου, αυγά, ζάχαρη, άμυλο αραβοσίτου, μπέϊκιν πάουντερ, φυσικό 
άρωμα πορτοκάλι και βιταμίνη Β1. 

Στην συσκευασία του πρέπει να αναγράφονται όλες οι ενδείξεις που 
προβλέπονται από τις σχετικές διατάξεις και η ένδειξη ΠΡΟΣΟΧΗ: Να 
μη χρησιμοποιείται από παιδιά με σύνδρομο κοιλιοκάκης. Επίσης να 
αναγράφονται οι αριθμοί εγκρίσεως του από το ΑΧΣ 2048/90 και 
ΕΟΦ Δ.9/92. 

Ο Πρόεδρος Ο Γραμματέας 

Γ. Παρισάκης X. Χαμαλίδης 

Τα Μέλη: Π. Τσουκάτος, Γ. Σούντρης, Δ. Ταραντίλης, Π. Κυριαζής, Π. 
Σίσκος, Δ. Λαδικός, Δ. Ψωμάς. 

II. Η ισχύς αυτής της απόφασης αρχίζει από την ημερομηνία δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Νοεμβρίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΚΩΝ/ΝΟΣ ΓΙΑΤΡΑΚΟΣ ΓΕΩΡΓΙΟΣ ΣΟΥΡΛΑΣ 

-♦- 

Αριθ.3021874/7653/0078 (5) 

Συγκρότηση της Ε’ Ειδικής Επιτροπής Αξιολόγησης του Υπουργείου 
Οικονομικών (Γ.Χ.Κ.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 54 και 63 του Ν. 1943/91 «Εκσυγ¬ 
χρονισμός της οργάνωσης και λειτουργίας της δημόσιας διοίκησης, 
αναβάθμιση του προσωπικού της και άλλες συναφείς διατάξεις» (ΦΕΚ 
50/Α'). 



ι 

2. Τις διατάξεις του άρθρου 14 του Ν. 1586/1986 «Βαθμολογική 
διάρθρωση των θέσεων του Δημοσίου Ν.Π.Δ.Δ. και των Οργανισμών 
Τοπικής Αυτοδιοίκησης και άλλες δατάξεις (ΦΕΚ 37/Α), όπως ισχύει 
μετά την τροποποίησή του με τις διατάξεις του άρθρου 40 κεφ. Β' παρ. 1 
του Ν. 1884/1990 «διαρρυθμίσεις στην έμμεση φορολογία και άλλες 
διατάξεις» (ΦΕΚ 81/Α'). 

3. Τις διατάξεις του άρθρου 15 του Ν. 2026/92 «Ρύθμιση θεμάτων 
οργάνωσης και προσωπικού της δημόσιας διοίκησης» (ΦΕΚ 43/Α'). 

4. Τις διατάξεις των Π.Δ/των 284/88 «Οργανισμός του Υπουρ¬ 
γείου Οικονομικών» (ΦΕΚ 128/Α) όπως ισχύει και 551/88 «Οργανι¬ 
σμός Νομαρχιών (Οργάνωση Οικονομικών Υπηρεσιών)» (ΦΕΚ 259/ 
Α/88). 

5. Τις διατάξεις των Π.Δ/των 543/89, «Τροποποίηση του Π.Δ. 
284/88 «Οργανισμός του Υπουργείου Οικονομικών» (ΦΕΚ 229/Α/ 
89), 60/90 «Τροποποίηση του Π.Δ. 543/89 κ.λ.π». (ΦΕΚ 26/Α/90) 
και 509/91 «Αναδιοργάνωση υπηρεσιακών μονάδων και ανακαθορι¬ 
σμός των οργανικών θέσεων του Υπουργείου Οικονομικών» (ΦΕΚ 
190/Α/91). 

6. Το Π. Δ/γμα 318/92 «Αξιολόγηση των ουσιαστικών προσόντων 
του προσωπικού των δημοσίων υπηρεσιών - πλην των εκπαιδευτικών 
λειτουργών προτοβάθμιας και δευτεροβάθμιας εκπαίδευσης και των 
Ν.Π.Δ.Δ. «(ΦΕΚ 161/Α). 

7. Το αριθ. ΔΙΔΑΔ Φ 32/42/Οικ.303228/4-11-92 υπηρεσιακό 
σήμα του Υπουργείου Προεδρίας της Κυβέρνησης «Συγκρότηση Ειδι¬ 
κών Επιτροπών Αξιολόγησης. 

8. Την απόφαση του Υπουργού Οικονομικών με αριθ. 3013478/ 
3102/0078/9-8-90 «Επιλογή Προϊσταμένων για την κάλυψη θέσεων 
του Ε' Υπηρεσιακού Συμβουλίου». 

9. Τις αποφάσεις του Υπουργού Οικονομικών, περί ορισμού μελών 
στο Ε' Υπηρεσιακό Συμβούλιο του Υπουργείου Οικονομικών αριθ. 
1058524 / 1423 / 0006 / 10.8.1989, 1053986 / 11645 / 1278 
/ 0006Α' / 15.10.1991, 1001720 / 14/0006Α - / 3.1.1991 και 
3014334 / 5218 / 0078 / 29.7.1992. 

10. Την απόφαση του Υπουργού Οικονομικών με αριθ. 3021290/ 
4840/0078/17.12.90 «Τοποθέτηση Προϊσταμένων Διευθύνσεων». 

11. Με την απόφαση του Υπουργού Οικονομικών με αριθ. 
1001720/14/0006Α’/3.1.91 απόφαση ορισμού αιρετών μελών - 
εκπροσώπων των Υπαλλήλων στα Υπηρεσιακά Συμβούλια του Υπουρ¬ 
γείου Οικονομικών, για τη διετία 1.1.91 έως 31.12.1992. 

12. Την κοινή απόφαση του Πρωθυπουργού και του Υπουργού Οικο¬ 
νομικών αριθ. Υ 1847/1078399/1182/0001/7.8.92 «Ανάθεση αρ¬ 
μοδιοτήτων Υπουργού Οικονομικών στους Υφυπουργούς Οικονομικών» 
(ΦΕΚ 525/Β/92). 

13. Τις διατάξεις του άρθρου 27 του Ν. 2081/92 «Ρύθμιση του θε¬ 
σμού των Επιμελητηρίων, τροποποίηση των διατάξεων του Ν. 
1712/87 για τον εκσυγχρονισμό των επαγγελματικών οργανώσεων 
των εμπόρων κ.λπ.» (ΦΕΚ 154/Α’/ΙΟ.9.91). 

14. Το υπ’ αριθ 3021268/7441/0078/17.11.92 έγγραφο του 
Τ.Χ.Κ. προς τη Διεύθυνση Προϋπολογισμού Γ.Λ.Κ., σχετικά με την εγ¬ 
γραφή πίστωσης στον Προϋπολογισμό του έτους 1993 και στο Κ.Α. 
23/210-0515, αποφασίζουμε: 

1. Συγκροτούμε την Ε' Ειδική Επιτροπή Αξιολόγησης του Υπουρ¬ 
γείου Οικονομικών, αρμόδια για το προσωπικό του Γενικού Χημείου 
του Κράτους, του οποίου τα θέματα υπηρεσιακής κατάστασης ανήκουν 
στην αρμοδιότητα του Ε' Υπηρεσιακού Συμβουλίου και αποτελείται 
από: 

α. Τα μέλη του Ε' Υπηρεσιακού Συμβουλίου του Υπουργείου Οικονο¬ 
μικών, όπως προβλέπεται από τις εκάστοτε διατάξεις. 

β. Την Διευθύντρια Προσωπικού και Τεχνικής Υποστήριξης του Γενι¬ 
κού Χημείου του Κράτους. 

2. Γραμματέας στην Ε' Ειδική Επιτροπή Αξιολόγησης ορίζεται ο 
εκάστοτε Γραμματέας του Ε’ Υπηρεσιακού Συμβουλίου του Υπουργείου 
Οικονομικών (Γ.Χ.Κ.). 

3. Το έργο της Ειδικής Επιτροπής Αξιολόγησης είναι η εισήγηση 
στον Υπουργό Οικονομικών του καθορισμού του ανωτάτου και κατωτά- 
του ποσοστού υπαλλήλων του Γενικού Χημείου του Κράτους που μπορεί 
να αξιολογούνται σε σχέση με τους βαθμούς ή τις κλίμακες του συστή¬ 
ματος αξιολόγησης. Επίσης ασκεί τις αρμοδιότητες που προβλέπονται 
από τις διατάξεις του Π.Δ/τος 318/92. 

4. Ο Πρόεδρος, τα μέλη και ο γραμματέας της Ειδικής Επιτροπής 
Αξιολόγησης δικαιούνται την αποζημίωση, που ορίζεται εκάστοτε για 
τον Πρόεδρο, τα μέλη και τον Γραμματέα των Υπηρεσιακών Συμβου¬ 
λίων. 


Από την απόφαση αυτή προκαλείται δαπάνη σε βάρος του Κρατικού 
Προϋπολογισμού ύψους είκοσι πέντε χιλιάδων (25.000) δραχμών για 
το τρέχον οικον. έτος και εκατόν πενήντα χιλιάδων (150.000) δραχ¬ 
μών για το επόμενο οικονομικό έτος. 

Για την ανωτέρω δαπάνη έχει ζητηθεί η εγγραφή σχετικής πίστωσης 
στον Κρατικό Προϋπολογισμό (Ειδ. Φορέας 23/210 ΚΑΕ 0515). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Νοεμβρίου 1992 

Ο ΥΦΥΠΟΥΡΓΟΣ 

ΚΩΝ/ΝΟΙ ΓΙΑΤΡΑΚΟΣ 

-♦- 

Αριθ. ΕΜΠ. 20626/130/0025 (6) 

Παροχή της εγγύησης του Δημοσίου προς την ΕΤΒΑ για τη χορήγηση 

δανείου ποσού ΐ)ΕΜ 17.252.000 στο Ταμείο Εθνικού Στόλου. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/1982. 

2. Την υπ’ αριθ. 2100/8.7.92 Πράξη του Διοικητή της Τράπεζας 
της Ελλάδος με την οποία εγκρίνεται η σύναψη δανείου σε συνάλλαγμα 
ϋΕΜ 17.252.000 μεταξύ της ΕΤΒΑ και του Ταμείου Εθνικού Στόλου 
(ΤΕΣ), για την κάλυψη αναγκών του Πολεμικού Ναυτικού. 

3. Τη Σύμβαση δανείου από 10.11.1992 μεταξύ της ΕΤΒΑ και του 
Ταμείου Εθνικού Στόλου (ΤΕΣ) στην οποία αναφέρονται οι όροι της εν 
λόγω δανειοδότησης μεταξύ των οποίων είναι και η παροχή της εγγύη¬ 
σης του Δημοσίου. 

4. Την υπ’ αριθ. 120/23.9.92 Πράξη του Υπουργικού Συμβουλίου 
με την οποία εγκρίνεται η σύναψη του ανωτέρω δανείου. 

5. Το υπ’ αριθ. 129/6.8.92 Πρακτικό της Ανωτάτης Διοικούσας 
Επιτροπής του ΤΕΣ με το οποίο εγκρίνεται η προαναφερομένη δανειο¬ 
δότηση. 

6. Το υπ’ αριθ. 87517/354/92/747/19.11:92 έγγραφο του 
Υπουργείου Εθνικής Άμυνας με το οποίο ζητεί την εγγύηση του Ελλη¬ 
νικού Δημοσίου, για την ανωτέρω δανειοδότηση. 

7. Την Υ.1847/1078399/1182/0001/7.8.92 κοινή απόφαση 
του Πρωθυπουργού και του Υπουργού Οικονομικών σχετικά με την 
ανάθεση αρμοδιοτήτων στους Υφυπουργούς Οικονομικών, αποφασί¬ 
ζουμε: 

Παρέχουμε την εγγύηση του Ελληνικού Δημοσίου στην ΕΤΒΑ, για 
τη χορήγηση του δανείου προς το Ταμείο Εθνικού Στόλου (ΤΕΣ) ύψους 
δέκα επτά εκατομμυρίων διακοσίων πενήντα δύο χιλιάδων Γερμανικών 
Μάρκων (17.252.000) για τη συνέχιση του προγράμματος ναυπήγη¬ 
σης 4 φρεγατών ΜΕΚΟ-2000. 

Το Ελληνικό Δημόσιο παραιτείται από το δικαίωμα της ένστασης της 
διζήσεως και από κάθε ένσταση που απορρέει από τα άρθρα 853, 855, 
856, 857, 863, 864, 866, 867 και 868 του ΑΚ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους που αναφέρονται στην 2100/8.7.92 ΠΔ/ΤΕ και στην από 
10.11.92 δανειακή σύμβαση που υπογράφηκε μεταξύ της ΕΤΒΑ και 
του Ταμείου Εθνικού Στόλου (ΤΕΣ), καθώς και από τους ως τρίτους 
συμβαλλόμενους Υπουργούς Εθνικής Άμυνας και Οικονομικών. 

Με την απόφαση αυτή, αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής, 
ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο(2) μήνες από την ημέρα που θα μας 
στείλει τη σχετική ειδοποίηση (ΓΛΚ Δ25-Β) τα ποσά που προέρχονται 
από την ανωτέρω αιτία. 

Το Υπουργείο Εθνικής Άμυνας/ΓΕΝ, στο οποίο κοινοποιείται η 
απόφαση αυτή, παρακαλείται να φροντίζει για την εγγραφή κάθε χρόνο 
στον προϋπολογισμό του πρόβλεψης (πίστωσης) για επιχορήγηση του 
Ταμείου Εθνικού Στόλου με τα απαιτούμενα ποσά προς εξόφληση των 
ληξιπρόθεσμων υποχρεώσεων του, που απορρέουν από τη δανειοδότηση 
αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Νοεμβρίου 1992 

Ο ΥΦΥΠΟΥΡΓΟΣ 

ΠΕΤΡΡΣ ΔΟΥΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) _ 

Αριθ. 2078120/15228/0025 (7) Αριθ. Α2/22720 (9) 


Αύξηση ανώτατου ορίου έκδοσης εγγυητικών επιστολών από την Τρά¬ 
πεζα Πειραιώς. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/1988 Οργανισμός του Υπουργείου Οικονομι¬ 
κών. 

2. Τις αποφάσεις μας: 

α) 166915/2570/17.11.77 με την οποία καθορίζονται οι όροι και 
οι προϋποθέσεις βάσει των οποίων παρέχονται από τις Τράπεζες που 
λειτουργούν στην Ελλάδα εγγυήσεις, στο Δημόσιο και τα Νομικά Πρό¬ 
σωπα Δημοσίου Δικαίου για την εκτέλεση έργων προμήθειες κ.λ.π. 

β) Την 2038760/6890/0025/15.5.92, με την οποία ορίσθηκε το 
οινώτατο όριο έκδοσης εγγυητικών επιστολών της Τράπεζας Πειραιώς 
στο ποσό των δραχμών τριών δισεκατομμυρίων πεντακοσίων εκατομυρ- 
ρίων (3.500.000.000). 

3. Την από 2 Νοεμβρίου 1992 αίτηση της Τράπεζας Πειραιώς για 
την αύξηση του ορίου εγγυητικών επιστολών. 

4. Την αριθ. 1048293/800/0006 Α/24.5.91 απόφαση του 
Υπουργού Οικονομικών περί μεταβίβασης εξουσίας στον Γενικό Γραμ¬ 
ματέα κ.λπ. 

5. Τη δραστηριότητα της Τράπεζας Πειραιώς όπως εμφανίζεται στη 
Λογιστική Κατάσταση Νο 1, αποφασίζουμε: 

Ορίζουμε στο εξής ανώτατο όριο έκδοσης των εγγυητικών επιστολών 
της Τράπεζας Πειραιώς για τις παραπάνω περιπτώσεις στο ποσό των 
δραχμών τεσσάρων δισεκατομμυρίων πεντακοσίων εκατομμυρίων 
(4.500.000.000) με τους όρους και τις προϋποθέσεις βάσει των 
οποίων παρέχονται από τις Τράπεζες που λειτουργούν στην Ελλάδα εγ¬ 
γυήσεις στο Δημόσιο και τα Ν.Π,Δ.Δ. για εκτέλεση έργων προμήθειες 
κ.λπ. (απόφασή μας 166915/2570/17.11.87). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Νοεμβρίου 1992 

Με εντολή Υπουργού 
Ο Γενικός Διευθυντής 
ΒΑΣ. ΡΙΖΑΣ 



Αριθ. Δγ/56241 (8) 

Συμπλήρωση απόφασης περί εφημεριών γιατρών ΕΣΥ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τη παρ. 2 του άρθρου 37 του Ν. 1397/83. 

2. Την Δγ/1000/24.2.92 Υπουργική απόφαση περί «ενεργών εφη¬ 
μεριών και εφημεριών ετοιμότητας γιατρών ΕΣΥ». 

3. Την 674/92 απόφαση του Υπουργού Υγείας, Πρόνοιας και Κοι¬ 
νωνικών Ασφαλίσεων «περί μεταβίβασης αρμοδιοτήτων στον Γεν. 
Γραμματέα του Υπουργείου», αποφασίζουμε: 

Συμπληρώνουμε την Δγ/1000/24.2.92 Υπουργική απόφαση 
(ΦΕΚ 123/τ.Β'/2.3.92) και επεκτείνουμε την ισχύ της, αναδρομικά 
από 1.1.92 και στους γιατρούς εκτός ΕΣΥ που υπηρετούν στα Νοση¬ 
λευτικά Ιδρύματα μέχρι τη σύσταση και πλήρωση των θέσεων τους από 
γιατρούς ΕΣΥ, βάσει της παρ. 2 του άρθρου 37 του Ν. 1397/83. 

Οι εφημερίες των γιατρών αυτών υπόκεινται στις ίδιες ρυθμίσεις ή 
περιορισμούς που προβλέπει η Δγ/1000/92 Υπουργική απόφαση. 

Η παρούσα δεν προκαλεί επί πλέον δαπάνες στους Προϋπολογισμούς 
των Νοσοκομείων, όπου έχουν προβλεφθεί οι απαραίτητες πιστώ¬ 
σεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Νοεμβρίου 1992 

Ο Γενικός Γραμματέας 

I. ΠΙΕΡΡΟΥΤΣΑΚΟΣ 


Σύσταση θέσεων για την πρόσληψη Ιδιωτικών Εκπαιδευτικών με σχέση 

εργασίας ιδιωτικού δικαίου αορίστου χρόνου (άρθρο 62 του Ν. 

1566/85). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 1 και 2 του Ν. 1505/84 «Αναδιάρ¬ 
θρωση μισθολογίου προσωπικού της Δημόσιας Διοίκησης και άλλες συ¬ 
ναφείς διατάξεις (ΦΕΚ 194/Α'/84). 

2. Τις διατάξεις της παραγ. 1 του άρθρου 62 του Ν. 1566/85 
«Δομή και λειτουργία της Α/θμιας και Β/θμιας εκπαίδευσης και άλλες 
διατάξεις» (ΦΕΚ 167/Α’). 

3. Τις διατάξεις της παρ. 13 του άρθρου 7 του Ν. 1865/89 (ΦΕΚ 
210/Α/89). 

4. Την Υ. 1847/1078399/1182/0001Α/92, απόφαση του Πρω¬ 
θυπουργού και του Υπουργού Οικονομικών για ανάθεση αρμοδιοτήτων 
στον Υφυπουργό Οικονομικών (ΦΕΚ 525/Β’). 

5. Την Η/2871/30.4.90 απόφαση του Πρωθυπουργού και του 
Υπουργού Εθνικής Παιδείας και Θρησκευμάτων για την ανάθεση αρμο¬ 
διοτήτων στον Υφυπουργό Εθνικής Παιδείας και Θρησκευμάτων (ΦΕΚ 
296/Β-/4.5.90). 

6. Τις υπάρχουσες ανάγκες σε διδακτικό προσωπικό στη δευτερο¬ 
βάθμια εκπαίδευση. 

7. Τις υποβληθείσες αιτήσεις με τα σχετικά δικαιολογητικά. 

8. Τις διατάξεις του άρθρου 29Α του Ν. 1558/85 «Κυβέρνηση και 
Κυβερνητικά Όργανα», αποφασίζουμε: 

Συνιστούμε τις παρακάτω (19) θέσεις καθηγητών στη Δημόσια Δευ¬ 
τεροβάθμια εκπαίδευση με σχέση εργασίας ιδιωτικού δικαίου αορίστου 
χρόνου κατά κλάδο και βαθμό του Ν. 1566/85 και Ν. 1505/84 για 
την πρόσληψη εκπαιδευτικών σύμφωνα με το Ν. 1566/85 άρθ. 62 και 
Ν. 1865/89 άρθ. 7 παρ. 13 και απολύθηκαν από ιδιωτικά σχολεία, 
όπως στον παρακάτω πίνακα: 


Α/Α 

Κλάδος 

Ειδ/τητα 

Αριθ. 

θέσεων 

Βαθμός 

ΜΚ 

Αρχικό - 
Κατ/κό Μ.Κ. 

1 . 

ΠΕ2 

Φιλολόγων 

1 

Α' 

4 

16-1 

2. 

» 

» 

1 

Α' 

6 

16-1 

3. 

» 

» 

1 

Α' 

7 

16-1 

4. 

» 

» 

1 

Α' 

8 

16-1 

5. 

» 

» 

1 

Α' 

10 

16-1 

6. 

» 

» 

2 

Α' 

13 

16-1 

7. 

» 

» 

1 

Β' 

14 

16-1 

8. 

» 

» 

1 

Γ 

15 

16-1 

9. 

ΠΕ3 

Μαθ/κών 

1 

Α' 

2 

16-1 

10. 

. » 

» 

1 

Α’ 

5 

16-1 

11. 


» 

1 

Α' 

10 

16-1 

12. 


» 

1 

Α' 

12 

16-1 

13. 

» 

» 

1 

Γ' 

16 

16-1 

14. 

ΠΕ4 

Φυσικών 

1 

Α' 

51 

16-1 

15. 

ΠΕ6 

Αγγλικών 

1 

Α' 

10 

16-1 

16. 

ΠΕ6 

Αγγλικών 

1 

Γ 

16 

16-1 

17. 

ΠΕ11 

Φ. Αγωγής 

1 

Β' 

14 

16-1 

18. 

ΤΕ1 

Μηχ/λόγων 

1 

Γ' 

20 

20-1 


Σύνολο θέσεων 

19 





Κάλυψη δαπάνης: 

1. Από την απόφαση αυτή προκαλείται δαπάνη σε βάρος του κρατι¬ 
κού προϋπολογισμού ύψους δρχ. 2.160.000 για το διάστημα 16/ 
12.31/12.1992 και δρχ. 66.628.000 για κάθε ένα από τα επόμενα 
οικον. έτη. 

2. α) Η ανωτέρω δαπάνη οικον. έτους 1992 καλύπτεται με τροποποί¬ 
ηση του κρατικού προϋπολογισμού και συγκεκριμένα με ισόποση αυξο¬ 
μείωση του για την οποία εκδόθηκε η αριθμ. 2079748/11.11.92 
απόφαση του Υπουργού Οικονομικών. 

β. Η ανωτέρω δαπάνη οικον. έτους 1993 εκ δρχ. 66.628.000 θα 
αντιμετωπιστεί από τις πιστώσεις του Κ.Α.Ε. 5214 του ειδικού φορέα 

19-610 του προϋπολ. οιχον. έτους 1993 του ΤΠΕΠΘ. 

Σε περίπτωση που οι διορισμοί στις συνιστώμενες θέσεις πραγματο¬ 
ποιηθούν μετά την έναρξη του οιχον. έτους 1993, η δαπάνη θα μειώνε¬ 
ται αναλογικά για κάθε μήνα καθυστέρησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Νοεμβρίου 1992 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

Σ. ΚΟΥΒΕΛΑΣ ΚΩΝ. ΓΙΑΤΡΑΚΟΣ 

ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Β. ΜΠΕΚΙΡΗΣ 

- 4 ——' 

Αριθ. Ε5/1742 (10) 

Τροποποίηση της απόφασης Ε5/3141/88. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1 εδ. δ του Ν; 1351/83 (ΦΕΚ 

56/Α’/28.3.93) «Εισαγωγή σπουδαστών στην Τριτοβάθμια Εκπαί¬ 
δευση και άλλες διατάξεις». ^ 

2. Τις διατάξεις του Π.Δ. 174/85 (ΦΕΚ 59/Α729.3.85) 
«Άσκηση στο επάγγελμα των σπουδαστών Τ.Ε.Ι.». 

3. Την Ε5/1258/86 (ΦΕΚ 133/Β'/27.3.86 και ΦΕΚ 456/Β - / 
17.7.1986) κοινή Υπουργική απόφαση «Ορισμός αποζημίωσης ασκού¬ 
μενων στο επάγγελμα σπουδαστών της Τριτοβάθμιας Τεχνικής και 
Επαγγελματικής Εκπαίδευσης». 

4. Την Ε5/1303/86 (ΦΕΚ 168/Β'/16.4.86) κοινή απόφαση των 
Υπουργών Εθνικής Παιδείας και Θρησκευμάτων και Υγείας, Πρόνοιας 
και Κοινωνικών Ασφαλίσεων «Ασφάλιση σπουδαστών Τ.Ε.Ι. κατά τη 
διάρκεια της πρακτικής άσκησης». 

5. Την ανάγκη εκπαίδευσης και πρακτικής άσκησης των σπουδα¬ 
στών της Τριτοβάθμιας Τεχνολογικής Εκπαίδευσης, προκειμένου να 
αποκτήσουν την απαιτούμενη επαγγελματική εμπειρία. 

6. Το έγγραφο του Τ.Ε.Ι. Αθήνας (Α.Π. 6662/9.6.92). 

7. Τις προηγούμενες αποφάσεις των Υπουργών Εθνικής Παιδείας 
και θρησκευμάτων περί καθορισμού θέσεων πρακτικής άσκησης στο 
επάγγελμα των σπουδαστών Τ.Ε.Ι. 

8. Την Υ.1913/Η/7977 απόφαση του Πρωθυπουργού και του 
Υπουργού Εθνικής Παιδείας και Θρησκευμάτων (ΦΕΚ 636/Β - / 
26.10.92) «ανάθεση αρμοδιοτήτων στον Υφυπουργό Εθνικής Παιδείας 
και θρησκευμάτων Βύρωνα Πολύδωρα», αποφασίζουμε: 

1. Τροποποιούμε την απόφαση Ε5/3141/88 (ΦΕΚ 304/Β'/ 
19.5.88) ως προς την παράγραφο Ια «5 θέσεις πρακτικής άσκησης για 
σπουδαστές Τμήματος Διοίκησης Επιχειρήσεως για τις ανάγκες του 
Τμήματος», ως εξής: 

Καθορίζουμε: θέση: 1 σπουδαστή Τμήματος Διοίκησης Επιχειρή¬ 
σεων, στη Γραμματεία της Σχολής Τεχνολογικών Εφαρμογών 

(ΣΤΕΦ). 

θέσεις: 2 σπουδαστών Τμήματος Διοίκησης Επιχειρήσεων, στη 
Γραμματεία της Σχολής Επαγγελμάτων Υγείας και Πρόνοιας (ΣΕΥΠ). 

θέσεις: 2 σπουδαστών Τμήματος Διοίκησης Επιχειρήσεων, στη 
Γραμματεία της Σχολής Τεχνολογίας Τροφίμων και Διατροφής (ΣΤΕ- 

ΤΡΟΔ). 

2. Κατά τα λοιπά η απόφαση Ε5/3141/88 παραμένει ως έχει. 

3. Από τις διατάξεις αυτής της απόφασης δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Νοεμβρίου 1992 

Ο ΥΦΥΠΟΥΡΓΟΣ 

ΒΥΡΩΝ ΠΟΛΥΔΩΡΑΣ 


Αριθ. ΥΠΠΟ/ΚΑΤΕΧΝ/Δ/56711 (11) 

Χορήγηση άδειας ίδρυσης και λειτουργίας παρ/τος του Ωδείου «Ρωμα¬ 
νός ο Μελωδός». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «Περί Οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/66 «Περί ιδρύσεως Ιδιωτικών Μουσικών Ιδρυ¬ 
μάτων». 

4. Το Ν. 299/76 «Περί ρυθμίσεως θεμάτων αφορώντων εις τον κα¬ 
νονισμό λειτουργίας των Ιδιωτικών Μουσικών Ιδρυμάτων, ως και το 
από 11.11.57 Β.Δ. «Περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 29 του Ν. 1158/81 «Περί οργανώσεως και διοικήσεως 
Σχολής Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «Προστασία και ανάπτυξη της Κι¬ 
νηματογραφίας και άλλες διατάξεις του Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.87 «προϋπο¬ 
θέσεις λειτουργίας Τμήματος Κρουστών, ΥΠΠΟ/ΓΝΟΣ/33992/ 
31.8.87 «Προϋποθέσεις λειτουργίας Τμήματος Κλασσικής Κιθάρας» 
(ΦΕΚ 500/Β/87), ΥΠΠΟ/ΓΝΟΣ/33991/23.10.87 «Προϋποθέσεις 
λειτουργίας Τμήματος Κλαβικύμβαλου (τσέμπαλο) (ΦΕΚ 609/Β/ 
87). 

8. Την αριθ. ΥΠΠΟ/ΓΝΟΣ/49095/30.10.91 απόφαση «μεταβί¬ 
βαση αρμοδιοτήτων Υπουργού και δικαιώματος υπογραφής» με εντολή 
Υπουργού στους Γεν. Γραμματείς Γεν. Δ/ντές και Προϊσταμένους των 
Δ/νσεων Τμημάτων και Γραφείων της Κ.Υ. του ΥΠ.ΠΟ (ΦΕΚ 987/ 
Β-/28.11.91). 

9. Το από 12.11.92 πρακτικό αυτοψίας της Δ/νσης Αναστηλώσεως 
του ΥΠΠΟ. 

10. Την από 3.7.92 αίτηση της Μαρίας Ποταμίτου ιδρύτριας του 
Ωδείου «Ρωμανός ο Μελωδός» με τα συνημμένα δικαολογητικά, απο¬ 
φασίζουμε: 

1. Χορηγούμε στη Μαρία Ποταμίτου άδεια ίδρυσης και λειτουργίας 
παρ/τος του Ωδείου «Ρωμανός ο Μελωδός» στο Πέραμα Αττικής. 

2. Το παρ/μα θα λειτουργήσει τα τμήματα πλητών, κλασσικής κιθά¬ 
ρας, ωδικής, αρμονίας, αντίστιξης και φυγής. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των δέκα πέντε (15) σπουδαστών. 

4. Η άδεια ισχύει από το β' εξάμηνο σχολικού έτους 1992-93. 

Από τις διατάξεις της απόφασης αυτής δεν προκαλείται δαπάνη σε 

βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Νοεμβρίου 1992 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

- 4 -- 

Αριθ. ΥΠΠΟ/ΚΑΤΕΧΝ/Α/56712 (12) 

Χορήγηση άδειας ίδρυσης και λειτουργίας Μουσικής Σχολής στην 

Ομόρρυθμη Εμπορική Εταιρεία με την επωνυμία «Μουσική Σχολή 

Αρκαλοχωρίου Χ.Μ. και ΣΙΑ Ο.Ε.». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «Περί Οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/66 «Περί ιδρύσεως Ιδιωτικών Μουσικών Ιδρυ¬ 
μάτων». 

4. Το Ν. 299/76 «Περί ρυθμίσεως θεμάτων αφορώντων εις τον κα¬ 
νονισμό λειτουργίας των Ιδιωτικών Μουσικών Ιδρυμάτων, ως και το 
από 11.11.57 Β.Δ. «Περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 29 του Ν. 1158/81 «Περί οργανώσεως και διοικήσεως 
Σχολής Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «Προστασία και ανάπτυξη της Κι¬ 
νηματογραφίας και άλλες διατάξεις του Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ/33990/31.8.87 «προϋπο- 

θέσεις λειτουργίας Τμήματος Κρουστών, ΥΠΠΟ/ΓΝΟΣ/33992/ 
31.8.87 «Προϋποθέσεις λειτουργίας Τμήματος Κλασσικής Κιθάρας» 
(ΦΕΚ 500/Β/87), ΥΠΠΟ/ΓΝΟΣ/33991/23.10.87 «Προϋποθέσεις 
λειτουργίας Τμήματος Κλαβικύμβαλου (τσέμποιλο), (ΦΕΚ 609/Β'/ 
87). 

8. Την αριθ. ΥΠΠΟ/ΓΝΟΣ/49095/30.10.91 απόφαση «μεταβί¬ 
βαση αρμοδιοτήτων Υπουργού και δικαιώματος υπογραφής» με εντολή 
Υπουργού στους Γεν. Γραμματείς Γεν. Δ/ντές και Προϊσταμένους των 
Δ/νσεων Τμημάτων και Γραφείων της Κ.Υ. του ΥΠ.ΠΟ (ΦΕΚ 987/ 
Β-/28.11.91). 

9. Το από 15.10.92 πρακτικό αυτοψίας της Δ/νσης Τεχνικών Υπη¬ 
ρεσιών της Νομαρχίας Ηρακλείου Κρήτης. 

10. Την από 30.4.92 αίτηση του X. Μουρτζάκη ως εκπροσώπου 
της ομόρρυθμης Εμπορικής Εταιρείας με τα συνημμένα δικαιολογη- 
τικά, αποφασίζουμε: 

1. Χορηγούμε στην Ομόρρυθμη Εμπορική Εταιρεία άδεια ίδρυσης 
και λειτουργίας Μουσικής Σχολής που θα στεγαστεί στο κτίριο επί της 
παρόδου Εθνικής Αντιστάσεως 20 στο Αρκαλοχώρι Ηρακλείου Κρήτης 
και θα έχει την επωνυμία «Μουσική Σχολή Αρκαλοχωρίου». 

Η Μουσική Σχολή θα λειτουργήσει τα τμήματα: Πληκτών, Ωδικής, 
Αρμονίας, και Κλασσικής Κιθάρας. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των δέκα πέντε (15) σπουδαστών. 

4. Η άδεια ισχύει από το β’ εξάμηνο σχολικού έτους 1992-9,3. 

Από τις διατάξεις της απόφασης αυτής δεν προκαλείται δαπάνη σε 

βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Νοεμβρίου 1992 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

-♦- 

Αριθ. Μ. 2115.2/1/92 (13) 

Τροποποίηση-συμπλήρωση του Κανονισμού Εσωτερικής Υπηρεσίας 

των Ανωτέρων Δημοσίων Σχολών Εμπορικού Ναυτικού (ΚΕΥ/ 

ΑΔΣΕΝ). 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Την απόφασή μας αριθ. 80015/783/15.4.1983 με την οποία 
κυρώθηκε ο Κανονισμός Εσωτερικής Υπηρεσίας των Ανωτέρων Δημο¬ 
σίων Σχολών Εμπορικού Ναυτικού (ΦΕΚ 283/Β/1983). 

β. Την απόφασή μας αριθ. 80015/2163/83/22.11.83 με την 
οποία αντικαταστάθηκε η παράγραφος 2 του άρθρου 12 του ΚΕΥ/ 

ΑΔΣΕΝ (ΦΕΚ 6998/1983). 

γ. Την απόφασή μας αριθ. 2217.3/01/88/16.9.88 με την οποία 
τροποποιήθηκαν μεταξύ των άλλων και τα άρθρα 12, 18, 25, 26, 28 
και 34 του ΚΕΥ/ΑΔΣΕΝ (ΦΕΚ 724/Β’/1988). 

δ. Την απόφασή μας αριθμ. 80015/1730/84/10.10.84 με την 
οποία τροποποιήθηκε το άρθρο 34 του ΚΕΥ/ΑΔΣΕΝ. 

ε. Την απόφασή μας αριθμ. Μ. 2115.1/9/89/17.5.89 με την 
οποία τροποποιήθηκε η παράγραφος 3 του άρθρου 43 του ΚΕΥ/ 
ΑΔΣΕΝ (ΦΕΚ 422/Β-/1989). 

στ. Την αριθ. 9/24.11.92 γνώμη του Συμβουλίου του ΔΣΕΝ, απο¬ 
φασίζουμε: 

Στον Κανονισμό Εσωτερικής Υπηρεσίας των Ανωτέρων Δημοσίων 
Σχολών Εμπορικού Ναυτικού επιφέρουμε τις παρακάτω τροποποιήσεις- 
συμπληρώσεις: 

Α. Το τελευταίο εδάφιο της παραγ. 5 του άρθρου 8 τροποποιείται 
όπως παρακάτω: 

«Η παραπάνω απαλλαγή μπορεί να χορηγηθεί σε κάθε σπουδαστή, 
δύο φορές κατά τη σχολική διάρκεια της φοίτησής του». 

Β. Το άρθρο 12 τροποποιείται όπως παρακάτω: 

«1. Οι σπουδαστές οφείλουν να συμμορφώνονται με ακρίβεια και προ¬ 
θυμία στις υποχρεώσεις που επιβάλλονται από τον Κανονισμό αυτό, στις 
διαταγές και οδηγίες της Διοίκησης της Σχολής που εκδίδονται μέσα 
στο πνεύμα του Κανονισμού, καθώς και στα όργανα του άρθρου 6 που 
εκτελούν υπεύθυνα διοικητικά καθήκοντα. 

«2. Οι σπουδαστές υποχρεούνται να παρακολουθούν ανελλιπώς τα 
μαθήματά τους. 


«3. Μέσα στη Σχολή και κατά τις εξόδους τους οι σπουδαστές οφεί¬ 
λουν να έχουν εμφάνιση και συμπεριφορά ευρεπή, όπως αρμόζει σε μελ¬ 
λοντικούς Αξιωματικούς του Ελληνικού Εμπορικού Ναυτικού. 

«4. Οφείλουν τον πρέποντα σεβασμό προς τον Διοικητή και τους Αξι¬ 
ωματικούς της Σχολής καθώς επίσης στους Διευθυντές Σπουδών στους 
καθηγητές διδασακάλους και να συμπεριφέρονται με ευγένεια στο προ¬ 
σωπικό της Σχολής. 

«5. Κατά τη διάρκεια των εκπαιδευτικών πλόων, με εκπαιδευτικό 
πλοίο ή με εμπορικά πλοία οι σπουδαστές οφείλουν να είναι κόσμιοι και 
ευρεπείς προς τον Πλοίαρχο, τους Αξιωματικούς και τα μέλη του πλη¬ 
ρώματος του πλοίου και τους εκπαιδευτές τους.» 

Γ. Στην παράγραφο 1 του άρθρου 18 προστίθεται εδάφιο ιγ και ιδ 
όπως παρακάτω: 

«ιγ. Να είναι ατημέλητοι να τρέφουν υπερμεγέθη κόμη, να φέρουν κο¬ 
σμήματα και γενικώς να έχουν εμφάνιση που δεν αρμόζει σε μελλοντι¬ 
κούς Αξιωματικούς του Ελληνικού Εμπορικού Ναυτικού». 

«ιδ. Να μη συμμορφώνονται με τις σχετικές για την εμφάνισή τους 
διαταγές της Διοικήσεως της Σχολής.» 

Δ. Η παράγραφος I του άρθρου 25 τροποποείται όπως παρακάτω: 

«I. Οι επιβαλλόμενες στους σπουδαστές πειθαρχικές ποινές είναι οι 
εξής: 

α. Σύσταση. 

β. Αυστηρή Σύσταση. Επιβολή τριών αυστηρών συστάσεων, επιφέρει 
μία ημέρα αποβολή από τη Σχολή. 

γ. Προσωρινή αποβολή από τη Σχολή μέχρι τρεις (3) ημέρες. 

6. Προσωρινή αποβολή από τη Σχολή από τέσσερες (4) ημέρες μέχρι 
ένα μήνα. 

ε. Προσωρινή αποβολή από τη Σχολή από ένα έως δύο μήνες. 

στ. Οριστική αποβολή από τη Σχολή, και 

ζ. Οριστική αποβολή από όλες τις Ανώτερες Δημόσιες Σχολές Εμπο¬ 
ρικού Ναυτικού.» 

Ε. Το εδάφιο α' της παραγράφου 1 του άρθρου 26 τροποποιείται 
όπως παρακάτω: 

«α. Οι με τα στοιχεία α, β και γ από το Διοικητή της Σχολής». 

ΣΤ. Το άρθρο 28 τροποποιείται όπως παρακάτω: 

«1.0 σπουδαστής που αποβάλλεται οριστικά από όλες τις ΑΔΣΕΝ 
δεν γίνεται εκ νέου δεκτός για φοίτηση σε ΑΣΔΕΝ οποιασδήποτε ειδικό¬ 
τητας. 

Εξαιρετικά σε περίπτωση υποχρεωτικής στράτευσης, δηλαδή όταν ο 
σπουδαστής στρατεύεται αφού έχει εξαντλήσει όλα τα περιθώρια αναβο¬ 
λής στράτευσης που του παρέχει ο νόμος, δύναται ύστερα από αίτησή 
του προς τη Σχολή που φοιτά να διακόψει την φοίτησή του και να την 
συνεχίσει κατά το αμέσως μετά την απόλυσή του από το Στρατό, ακαδη¬ 
μαϊκό έτος προσκομίζοντας και σχετικά δικαιολογητικά. 

«2. Ο σπουδαστής που απορρίπτεται λόγω συμπληρώσης του ανώτα¬ 
του ορίου απουσιών και υποχρεώνεται να επαναφοιτήσει στην ίδια τάξη, 
διακόπτει την φοίτηση μόλις συμπληρώσει το όριο απουσιών» και εκδο- 
θεί η σχετική Η.Δ. του Διοικητού. 

«3. Επίσης διακόπτουν την φοίτησή τους οι σπουδαστές που τιμωρού¬ 
νται σε οποιοδήποτε χρόνο με οριστική αποβολή από τη Σχολή». 

«4. Οι σπουδαστές που διακόπτουν οριστικά τη φοίτησή τους για 
οποιαδήποτε αιτία είναι υποχρεωμένοι να επιστρέφουν στη Σχολή τα 
είδη ιματισμού και τα εκπαιδευτικά κείμενα που τους έχουν χορηγηθεί · 
δωρεάν». 

Ζ. Το άρθρο 34 τροποποιείται όπως παρακάτω: 

«I. Οι σπουδαστές που φοιτούν σε ΑΔΣΕΝ εσωτερικής φοίτησης ακο¬ 
λουθούν υποχρεωτικά εσωτερική φοίτηση (ενδιαίτηση εντός των Σχο¬ 
λών) και εφαρμόζουν το ημερήσιο πρόγραμμα κινήσεων που επισυνά¬ 
πτεται σαν Παράρτημα στον παρόντα Κανονισμό. 

«2. Οι σπουδαστές που φοιτούν σε Σχολές εσωτερικής φοίτησης κα- 
τακλίνονται σε θαλάμους, που ορίζονται κατά τάξεις εφόσον το επιτρέ¬ 
πουν οι δυνατότητες της Σχολής». 

«3. Οι σπουδαστές που φοιτούν σε ΑΔΣΕΝ εξωτερικής φοίτησης προ¬ 
σέρχονται στις Σχολές με την έναρξη των μαθημάτων και αποχωρούν 
με τη λήξη τους». 

Η. Η παράγραφος 3 του άρθρου 43 καταργείται. 

Θ. Από τις διατάξεις αυτής της απόφασης δεν προκαλείται δαπάνη σε 
βάρος του κρατικού προϋπολογισμού. 

I. Η απόφαση αυτή, που ισχύει από της κοινοποίησης, να δημοσιευθεί 
στην Εφημερίδα της Κυβερνήσεως. 

Πειραιάς, 8 Οκτωβρίου 1992 

Ο ΥΠΟΥΡΓΟΣ 

ΑΡΙΣΤΟΤΕΛΗ! ΠΑΥΛΙΔΗΣ 
-♦- 

Αριθ. ΕΣ/25948 (14) 

Κατάργηση του Νομικού Προσώπου του Δήμου Σερρών με την επωνυ¬ 
μία «Πνευματικό και Πολιτιστικό Κέντρο του Δήμου Σερρών». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 318 του Ν. 1188/1981, όπως τροπο¬ 
ποιήθηκε με τις όμοιες του άρθρου 27 παρ. 4 του Ν. 1832/1989; 

3. Τις διατάξεις του άρθρου 29Α του Ν. 1558/1985, όπως προστέ¬ 
θηκαν με το άρθρο 27 του Ν. 2081/1992 (ΦΕΚ 154/Α - / 
10.9.1992). 

4. Την αριθ. 27787/25.5.1983 απόφαση του Υπουργού Εσωτερι¬ 
κών (ΦΕΚ 336/Β’/1983) περί συστάσεως στο Δήμο Σερρών ίδιου Νο¬ 
μικού Προσώπου με την επωνυμία «Πνευματικό και Πολιτιστικό Κέ¬ 
ντρο Δήμου Σερρών». 

5. Την αριθ. ΕΣ/26687/1983/27.1.1984 απόφασή μας με την 
οποία συμπληρώθηκε η αριθ. 27787/1983 όμοια του Υπουργού Εσω¬ 
τερικών (ΦΕΚ 54/Β-/1984). 

6. Την αριθ. 1019/1992 απόφαση του Δημοτικού Συμβουλίου Σερ¬ 
ρών με την οποία προτείνεται η κατάργηση του Ν.Π. του Πνευματικού 
και Πολιτιστικού Κέντρου με την αιτιολογία ότι λόγω οικονομικής αδυ¬ 
ναμίας δεν μπορεί να καλύψει τα έξοδα λειτουργίας του με αποτέλεσμα 
να επιβαρύνεται υπέρογκα ο δήμος και λόγω έλλειψης προσωπικού δεν 
μπορεί να ανταποκριθεί στη διεκπεραίωση του διοικητικού του έργου. 

Το γεγονός ότι με την ίδια απόφαση αναλαμβάνει απ’ ευθείας ο Δή¬ 


μος Σερρών την εκπλήρωση των σκοπών του παραπάνω Νομικού Προ¬ 
σώπου με όλες τις απορρέουσες από τις διατάξεις του άρθρου 318 του 
Ν. 1188/1981 υποχρεώσεις, αποφασίζουμε: 

Καταργούμε το Νομικό Πρόσωπο του Δήμου Σερρών με την επωνυ¬ 
μία «Πνευματικό και Πολιτιστικό Κέντρο Δήμου Σερρών», το οποίο συ- 
στήθηκε με την αριθ. 27787/1983 απόφαση του Υπουργού Εσωτερι¬ 
κών και συμπληρώθηκε με την αριθ. ΕΣ/26687/1984 όμοια της Νο¬ 
μαρχίας για λόγους που αναφέρονται στο σκεπτικό μέρος της παρούσας 
απόφασης. 

2. Από τις διατάξεις της απόφασης αυτής δεν προκαλείται δαπάνη σε 
βάρος του προϋπολογισμού του καταργηθέντος Νομικού Προσώπου του 
Πνευματικού και Πολιτιστικού Κέντρου του Δήμου Σερρών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 17 Νοεμβρίου 1992 

Ο Νομάρχης 
ΑΝΑΣΤ. ΛΙΑΣΚΟΣ 

-ψ- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στην 396851/8.10.1992 υπουργική απόφαση «Εγγραφή ποικι¬ 
λιών στον Εθνικό Κατάλογο ποικιλιών και υποκειμένων φυτικών ειδών 
καρποφόρων δένδρων, θάμνων και λοιπών μικρών καρποφόρων», που 
δημοσιεύθηκε στο ΦΕΚ 626/Β'/22.10.1992, επιφέρεται η εξής διόρ¬ 
θωση: 

Στο τέλος του κειμένου και μετά την τελευταία παράγραφο ΔΙΑΤΗ- 
ΡΗΤΕΣ ΠΟΙΚΙΛΙΩΝ οι εσφαλμένες στήλες: «ΚΩΔΙΚΟΣ ΔΙΑΤΗ- 
ΡΗΤΗ ΚΑΙ ΟΝΟΜΑ ΔΙΑΤΗΡΗΤΗ» γράφονται στο ορθό: «ΚΩΔΙΚΟΣ 
ΔΗΜΙΟΥΡΓΟΥ ΚΑΙ ΟΝΟΜΑ ΔΗΜΙΟΥΡΓΟΥ». 

(Από το Υπουργείο Γεωργίας) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΕΕΧ 

22.3211 ΥΡΕΤ 6Η 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρϊου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» » » 

Β' 

» 

23.000 

Υ) 

» » » 

Γ’ 

» 

7.000 

δ) 

» » » 

Δ' 

» 

22.000 

ε) 

» » » 

Αναπτυξιακών Πράξεων 

» 

15.000 

στ) 

» » » 

Ν.Π.Δ.Δ. 

» 

7.000 

ζ) 

» » » 

ΠΑΡΑΡΤΗΜΑ 

» 

4.000 

η) 

» » » 

Δελτ. Εμπ.& Βιομ. Ιδ. 

» 

7.000 

θ) 

» » » 

Αν. Ειδικού Δικαστηρίου 

» 

2.000 

ι) 

» » » 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» . 200 
» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















